ดิฉันอายุ18ปี มีอาการบวมบริเวณใต้ไหปลาร้าลงมาช่วงเกือบถึงนมที่ข้างซ้ายไม่เจ็บไม่ปวดไม่มีอาการอะไรเลยค่ะ แค่คลำๆดูแล้วมองสังเกตเห็นว่าบวม พึ่งจะเป็น2-3วันนี้เองค่ะ ก่อนหน้านี้จะรู้สึกแป๊บๆบริเวณหน้าอก นานๆเป็นทีไม่ได้เป็นบ่อยมากค่ะ อยากทราบว่าเป็นอะไรหรอคะ
สวัสดีค่ะ อาการบวมบริเวณใต้ไหปลาร้า อาจเกิดจาก- เนื้อเยื่อหรือกล้ามเนื้ออักเสบ เช่น จากการไปกดนวดบ่อยๆ การยกแขนข้างนั้นบ่อยๆ หรือยกของหนัก การโดนกระแทก โดนกดทับ เช่น นอนทับ เป็นต้น แต่มักมีอาการปวด เจ็บ ร่วมด้วย- การโดนแมลงสัตว์กัดต่อย แต่มักมีตุ่ม ผื่น และอาการแสบ หรือคันร่วมด้วย- การมีก้อนเนื้องอกในชั้นใต้ผิวหนัง เช่น ก้อนซีสต์ไขมันใต้ผิวหนัง ก้อนเนื้องอกไขมัน เป็นต้นหากบริเวณใต้ไหปลาร้ายังคงบวมต่อเนื่อง หรือเห็นเป็นก้อนชัดเจน ก็ควรไปพบแพทย์เพื่อตรวจหาสาเหตุค่ะ ในเบื้องต้น ก็ไม่ควรไปกด นวดคลึงบ่อยๆ ไม่ยกแขนขึ้นลงบ่อยๆ ไม่ยกของหนัก เป็นต้น